GODHAVN DISTRIKT 329 



Ordre til at flytte et af Husene til Egedesminde, men tog Ordren tilbage med den 

 Motivering, at Bygningen »i Tiden« kunde behøves, fordi Logen egnede sig til 

 »Oplags- eller Magazinplads«. Dette realiseredes delvis 1790, da alle Materialer, 

 Proviant og Handelsvarer fra det nedlagte Upernivik deponeredes her til suk- 

 cessiv Fordeling blandt de andre Etablissementer. Under Krigen 1807 — 14, da 

 de fleste af de Grønland forsynende Skibe gik til Disko Bugt, blev Kronprinsens 

 Ej land i endnu langt højere Grad» Magazin« ikke blot for Nord-, men til Dels 

 for Sydgrønland med. 



Landsepidemien 1785—86 hærgede Logen i frygtelig Grad. Befolkningen 

 havde hentet sig Sygdommen »paa Hellefiskepladserne [ved N. Strømfjord] ved 

 Omgang med Sydlændingene«. Da Kirurgen fra Godhavn i November 1785 kom 

 dertil, var »alle Huse anstukne«. Trods energiske Foranstaltninger var der ind- 

 til Midten af Februar ialt død 60. Det lykkedes vel snart at drage nogle Familier 

 dertil, saa Hvalfangsten kunde opretholdes, men det varede meget længe, inden 

 Logen kom til Kræfter igen; sin tidligere Produktion af Kajakfangsten naaede 

 den ikke mere under sin Bestaaen. 1789 talte Befolkningen kun 19 af Mandkøn 

 og 28 Kvindekøn. 1791 var Folketallet 58 og endnu 1805 kun 77. 1794 udtaler 

 Direktionen, at Logen kun opretholdes for Hvalfangstens Skyld, Handel er 

 der ingen af, da Folketallet er saa ringe. Sælfangsten mislykkedes desuden ofte, 

 vistnok især fordi Befolkningen hverken var hjemmefødt eller dygtige Fangere, 

 men Skrabsammen alle Vegne fra. 



1787 bestod Logen af 3 Stokværkshuse samt 2 Materialhuse og 1 Bryghus, 

 alle af Tørv og Sten. 1790 opførtes et Bindingsværkshus, 26 X 11 Alen. — Hav- 

 nen kunde være farlig, naar Storm og Flodtid slog sig sammen. Januar 1787 

 sprængte Skibet »Island«, som overvintrede der, sine Tove og drev paa Land, 

 men reddedes med stort Besvær. November 1801 forliste paa samme Maade 

 Logens »store Transportsluppe«. 



Mandskabet bestod 1787 af Oberassistent, Spækskærer, Tømrer, Bødker, 

 Kok samt 1 dansk og 1 national Matros. 1789 kom 2 Matroser til. 



Hvalfangsten gav vedblivende temmelig ringe Udbytte, fra 1782 til 1798 

 fangedes ialt kun 44. Grunden var især den, at de engelske Hvalfangere uden 

 videre tog deres Station her fra det tidlige Foraar og havde deres vigtigste Fangst- 

 felt i Nærheden. 



Det forsøgtes derfor 1787 at drive Fangsten fra Hunde Ejland, men Aaret 

 efter lagdes ogsaa dennes Hvalfangst under Egedesminde (jfr. Egedesminde Di- 

 strikts og Hunde Ejlands Historie). — Derefter forsøgtes det at drive Fangsten 

 fra Øerne Окак og Kumarfik Nord for Logen. Hvert Sted rejstes 1791 et stort 

 Jordhus; og især fra Kumarfik havdes i de følgende Aar det bedste Udbytte (f. Eks. 

 i Vinteren 1793 3 Hvaler). 



For at ophjælpe Logen lagdes 1796 Hunde Ejland derunder som Anlæg, 

 bestyret af Logens Assistent. Der dreves »Samfiske« af de to Steders Folk, og 

 nu blev Udbyttet betydeligt bedre. 1799 fangedes f. Eks. 7 Hvaler (6 andre for- 

 listes); alene i Maj 1801 endog 9. 



